Document ID: 32006D0282

KOMMISSIONENS BESLUTNING
af 4. april 2006
om ændring af beslutning 2004/450/EF for så vidt angår standardbestemmelser for indholdet af ansøgninger om EF-tilskud til programmer for udryddelse, overvågning og bekæmpelse af TSE
(meddelt under nummer K(2006) 1247)
(EØS-relevant tekst)
(2006/282/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 24, stk. 11, og
ud fra følgende betragtninger:
(1)
Ved beslutning 90/424/EØF er der fastsat procedurer vedrørende EF-tilskud til programmer for udryddelse og overvågning af visse dyresygdomme, der er anført i nævnte beslutning.
(2)
Kommissionens beslutning 2004/450/EF af 29. april 2004 om standardbestemmelser for indholdet af ansøgninger om EF-tilskud til programmer for udryddelse, overvågning og bekæmpelse af dyresygdomme (2) indeholder bestemmelser om de oplysninger, der skal angives i de ansøgninger, medlemsstaterne skal indsende til Kommissionen.
(3)
I bilag III til beslutning 2004/450/EF er der fastsat standardbestemmelser for forelæggelse af programmer for udryddelse og overvågning af transmissible spongiforme encephalopatier (TSE), hvortil der ydes EF-tilskud. I nævnte bilag henvises til visse bestemmelser i bilag III og VII til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (3).
(4)
Bilag III og VII til forordning (EF) nr. 999/2001 er blevet ændret ved Kommissionens forordning (EF) nr. 1492/2004 (4), (EF) nr. 36/2005 (5), og (EF) nr. 214/2005 (6). Beslutning 2004/450/EF bør derfor ændres for at tage hensyn til ændringerne af bilag III og VII til forordning (EF) nr. 999/2001.
(5)
Beslutning 2004/450/EF bør derfor ændres i overensstemmelse hermed.
(6)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag III til beslutning 2004/450/EF erstattes af bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 4. april 2006.

Labels: 0
15
6